CELEX: 62008CN0550
Language: sk
Date: 2008-12-11 00:00:00
Title: Vec C-550/08: Návrh na začatie prejudiciálneho konania, ktorý podal Finanzgericht München (Nemecko) 11. decembra 2008 – British American Tobacco (Germany) GmbH/Hauptzollamt Schweinfurt

21.3.2009   
            
            
               SK
            
            
               Úradný vestník Európskej únie
            
            
               C 69/19
            
         Návrh na začatie prejudiciálneho konania, ktorý podal Finanzgericht München (Nemecko) 11. decembra 2008 – British American Tobacco (Germany) GmbH/Hauptzollamt Schweinfurt
   (Vec C-550/08)
   (2009/C 69/34)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht München
   Účastníci konania pred vnútroštátnym súdom
   
      Žalobkyňa: British American Tobacco (Germany) GmbH
   
      Žalovaný: Hauptzollamt Schweinfurt
   Prejudiciálne otázky
   
               1.
            
            
               Má sa článok 5 ods. 2 prvý pododsek prvá zarážka smernice Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam (1) vykladať v tom zmysle, že tovary podliehajúce spotrebnej dani, ktoré nie sú tovarmi Spoločenstva a ktoré sa nachádzajú v režime aktívneho zošľachťovacieho styku podľa článku 84 ods. 1 písm. a) nariadenia (EHS) č. 2913/92 (colný kódex, „CK“), sa považujú za oslobodené od dane aj vtedy, ak boli vyrobené v režime aktívneho zošľachťovacieho styku z tovarov nepodliehajúcich spotrebnej dani až po dovoze týchto tovarov, takže sa v súlade s pätnástym odôvodnením smernice 92/12/EHS pri ich preprave nevyžaduje sprievodný doklad podľa článku 18 ods. 1 smernice 92/12/EHS?
            
         
               2.
            
            
               V prípade zápornej odpovede na prvú otázku:
               Má sa článok 15 ods. 4 smernice č. 92/12/EHS vykladať v tom zmysle, že dôkaz o tom, že príjemca prevzal tovary podliehajúce spotrebnej dani, možno vykonať aj iným spôsobom ako prostredníctvom sprievodného dokladu podľa článku 18 smernice 92/12/EHS?
            
         
      (1)  Ú. v. ES L 76, s. 1; Mim. vyd. 09/001, s. 179.